জীবন যতটুকু নিঃস্বার্থ হওয়া সম্ভব, নবীজি (সা) ছিলেন তা-ই। তাঁর সব কাজের লক্ষ্য ও উদ্দেশ্য ছিল কেবলমাত্র আল্লাহর নির্দেশ বাস্তবায়ন করা। তিনি তাঁর ব্যক্তিগত ইচ্ছা বা আকাক্সক্ষার বশে কখনো কোনো কাজ করেননি। তাঁর নিঃস্বার্থভাবে কাজ করার একটা উদাহরণ বিবেচিত হতে পারে তায়েফ উপত্যকায় তার ইসলাম প্রচার করতে যাওয়ার ঘটনায়। তিনি যখন দাওয়াতি কাজ করছিলেন, তখন লোকজন দুষ্টু বালকদের লেলিয়ে দিয়েছিল তাঁকে পাথর মারতে। তিনি চলে আসার সময় তাঁর ক্ষতবিক্ষত দেহ থেকে রক্ত ঝরছিল। কিন্তু তবুও তিনি আল্লাহর কাছে কোনো অভিযোগ করেননি। বরং সহানুভূতির সাথে তিনি দোয়া করেছিলেন : ‘আল্লাহ! আমার লোকজনকে ক্ষমা করে দিন, কারণ তারা জানে না!’ (বুখারি)